KTB วอลุ่มกระฉูด ไต่ขึ้นต่อขานรับมาตรการเรียกความเชื่อมั่นทีมศก.
KTB วอลุ่มกระฉูด ไต่ขึ้นต่อเนื่องขานรับมาตรการเรียกความเชื่อมั่นทีมศก.โดย ณ เวลา 11.34 น.อยู่ที่ 18.30 บาท บวก 0.40 บาท หรือ 2.23% สูงสุดที่ 18.30 บาท ต่ำสุดที่ 17.80 บาท มูลค่าการซื้อขาย 1.01 พันล้านบาท
26 ส.ค. 2558

ผู้สื่อข่าวรายงานว่า ราคาหุ้น ธนาคารกรุงไทย จำกัด (มหาชน) หรือ KTB ณ เวลา 11.34 น.อยู่ที่ 18.30 บาท บวก 0.40 บาท หรือ 2.23% สูงสุดที่ 18.30 บาท ต่ำสุดที่ 17.80 บาท  มูลค่าการซื้อขาย 1.01  พันล้านบาท
ทั้งนี้ ราคาหุ้นมีการปรับตัวขึ้นต่อเนื่องเป็นวันที่ 2 จากวานนี้(25 ส.ค.)ปิดตลาดอยู่ที่ 17.90 บาทบวก 0.90 บาท หรือ 5.29% สูงสุดที่ 18.00 บาท ต่ำสุดที่ 17.30 บาท  มูลค่าการซื้อขาย 2.45 พันล้านบาท
ด้านบล.เมย์แบงก์ กิมเอ็ง (ประเทศไทย)ระบุในบทวิเคราะห์ว่า กลุ่ม Domestic Play อย่างกลุ่มรับเหมาก่อสร้าง / กลุ่มวัสดุก่อสร้าง / กลุ่มธนาคาร / กลุ่ม ICT ที่เริ่มฟื้นตัวตั้งแต่วานนี้ เชื่อว่าจะไต่ระดับขึ้นได้ต่อเนื่องในช่วงสั้น จากมาตรการเรียกความเชื่อมั่นทั้งระยะสั้น – กลาง – ยาว จากทีมเศรษฐกิจ นำโดย ดร.สมคิด ที่เริ่มให้แนวทางการทำงานของ 7 กระทรวงที่เกี่ยวข้องกับเศรษฐกิจ
ต่อจากนี้ไปเชื่อว่าจะเห็นกรอบเวลาและการทำงานในเชิงรุกมากยิ่งขึ้น หากเป็นไปตามที่คาด ภาพรวมเศรษฐกิจในไตรมาสสุดท้ายของปีนี้จะเห็นการฟื้นตัวอย่างมีนัยยะสำคัญ ซึ่งจะเป็นบวกต่อความสามารถในการทำกำไรของบริษัทจดทะเบียน ระยะสั้น จับตามาตรการช่วยเหลือกำลังซื้อของผู้มีรายได้น้อย หรือ กลุ่มรากหญ้า เป็นนโยบายเร่งด่วน